text: Апроч гэтых візытовак, ягоныя працы -- вокладка дыску "Галасы", гатовая ўжо вокладка "Глобусу Беларусі" (прэзэнтуем праз пару дзён), шматлікія банэры і сайты ў інтэрнэце (напрыклад, апошняя праца -- Сайт мастака Сяргея Чарціліна).
  Калі што, мэйл Аляксея Кульбіцкага -- kulbicki@gmail.com. Спасылка на ягоны ЖЖ вісіць у калоначцы "Сябры" справа.
  Дэлегацыя Прыволжскай федэральнай акругі Расіі наведала Беларусь з нагоды 10-х угодкаў стварэння "Саюзнай дзяржавы". Яна складалася з чыноўнікаў і кіраўнікоў буйных прадпрыемстваў.
  Як паведамляе агенцтва "Башинформ" са спасылкай на міністра будаўніцтва, архітэктуры і транспарту Рэспублікі Башкортастан Равіля Ібатуліна, дэлегацыя наведала буйныя прадпрыемствы беларускай сталіцы, Нацыянальную бібліятэку, сустрэлася з кіраўніком краіны.
  Але самае цікавае паведамляецца далей: "Сябры дэлегацыі сустрэліся таксама з Прэм'ер-міністрам Рэспублікі Беларусь Сяргеем Фядорскім і абмеркавалі з ім супрацоўніцтва ў галіне навукі, тэхнікі, нанатэхналогій". Больш таго, "Фядорскі" падпісаў дамовы аб супрацоўніцтве Беларусі з Мардовіяй, Удмурціяй і Арэнбургскай вобласцю.
  Зразумела, што башкорстастанскі міністр ці агенцтва "Башинформ" так перакруцілі прозвішча беларускага прэм'ера Сяргея Сідорскага.